Acest aranjament neobișnuit a apărut după ce Prisăcariu a solicitat ajutorul mamei și al bonei pentru a putea participa la evenimentele pregătite de Botezatu.
Designerul a mărturisit public că are o slăbiciune pentru Gabriela și că aceasta este una dintre modelele sale preferate. A subliniat importanța ei în cadrul prezentărilor sale, afirmând că fără Prisăcariu, show-urile sale nu ar fi complete.
"Ea este una dintre creațiile mele, câștigătoarea Next Top Model, manechina care nu a lipsit la niciunul dintre showurile mele! Ea poate să facă show! Este o manechină profesionistă, fără de ea, nu pot să fac show-ul! I-am zis să vină, nu avea bonă, mă duc eu bonă o săptămână, numai vin-o la show! A zis că vine pentru mine! Acum am promis, mă duc și am grijă de el! Dacă așa arată o mamă…", a spus Cătălin Botezatu.
Cum se menține în formă soția lui Dani Oțil
Gabriela Prisăcariu Oțil, model și soția prezentatorului Dani Oțil, impresionează cu silueta sa de invidiat, chiar și după devenirea mamei unui băiețel activ, Tiago.
Modelul a dezvăluit că menține forma fizică datorită energiei debordante a fiului său, care o ține în priză întreaga zi. Prisăcariu împărtășește și că are sprijinul mamei și al bonei pentru a face față responsabilităților.
"Fac tot ce pot, încerc să mă mențin, Tiago mă menține în formă, dar vârsta își spune cuvântul! Tiago este pe baterii, cum spunem noi, și alerg după el toată ziua, mă ține în priză!", a povestit frumoasa mămică.
Soția lui Dani Oțil are acasă ajutoare de nădejde pentru băiețelul ei. I-a fost greu să găsească o bonă potrivită însă până la urmă s-a întâmplat. O ajută foarte mult și mama ei în care are toată baza atunci când reușește să plece de acasă chiar și într-o scurtă escapadă romantică cu soțul ei, Dani Oțil.
"Noi avem bonă! În sfârșit am găsit și bonă. Eu sunt acasă în mare parte cam toată ziua iar când nu este bona, mă mai ajută mama mea. Este o armată de oameni în jurul lui! Suntem la a șasea bonă! Nu noi am fost pretențioși, bonele, în schimb, da. Am avut niște probleme cu ele dar acum suntem bine", a dat din casă Gabriela Oțil care abia așteaptă să vină Paștele mai repede, nu de alta dar va pleca într-o vacanță împreună cu soțul ei.
"De-abia aștept, plecăm noi doi, Tiago rămâne pe mâini și mai bune decât ale mele, rămâne cu mama mea și cu bona. Mama mea gătește foarte bine, sper să mai găsim prin frigider câte ceva când ne întoarcem…", ne-a declarat pentru Ciao.ro, mămica lui Tiago Oțil, acum ceva timp.